en gl gl gl en en gl en en en es gl en en gl gl lt gl en it gl gl gl pt gl gl gl gl gl en en en en it en gl pt gl en gl en ca pt es pt en pt en en
Adriana Ospina - PlayPlan Cultural
“Desde as primeras notas cantadas por Adriana Ospina na súa característica voz pura, sábese de inmediato que é unha artista de primeira orden” (Latin Jazz Network)
A cantautora colombiana Adriana Ospina ten un don para crear cancións cargadas de emocións en varios idiomas. Nada nunha familia artística, Adriana comezou a cantar desde moi pequena e estivo sempre rodeada de música e arte. Cando era adolescente mudouse coa súa familia a Barcelona, e desde aí a súa vida transcorreu entre Barcelona, Bogotá e Londres. Ospina creceu escoitando e cantando diferentes estilos de música, o que a levou a ter moitas influencias musicais que se reflicten nas súas composicións multilingües.
Desde que finalizou os seus estudos en L’Aula de música moderna e jazz en Barcelona, a cantante tivo unha activa carreira musical sendo parte de diferentes proxectos e formacións nas tres cidades nas que viviu. Gravou en proxectos infantís como La sinfonía de… de La Totuga e Mil y un Colores de Sofía Ribeiro, ademais de varios jingles publicitarios.
Adriana colaborou con grandes músicos da escena internacional como Marta Gómez, Sofia Ribeiro, Andrés Rotmistrovsky, Marcelo Woloski, Jorge Glem, Bartolomeo Barenghi e os seus dous irmáns Juan Andrés e Nicolás Ospina.
A comezos de 2019 gravou o seu primeiro disco de música orixinal chamado Respirar, o cal presentou nun concerto de lanzamento na súa cidade natal, Bogotá (Liebre Lunar), en Barcelona (Galería Mutuo) e dentro das feiras musicais APAP-Nueva York (Drom) e Exib Música. Tras un 2020 cheo de concertos virtuais, Adriana atópase traballando en novas cancións, e con moitas ganas de poder volver aos escenarios neste 2021.
Os concertos de Adriana Ospina teñen un ambiente íntimo, próximo e tranquilo con cancións que fan parte do disco Respirar, outras inéditas e algunha versión.
Cun formato adaptable, Adriana atrae ao espectador ao seu particular mundo musical, todo grazas á súa cálida voz e mergúllao nun concerto no que interpreta cancións en castelán, inglés e algún toque de catalán ou portugués.
Escrito entre Barcelona e Londres, Respirar é unha colaxe de estilos e emocións escritos en dous idiomas. As letras do álbum transmiten unha sensación de liberación persoal, inspirándonos a deixar ir e a tomar un respiro en momentos de adversidade.
A gravación do disco realizouse co selo independente Mundosmusic, e ocorreu en Flux Studios – Nova York, onde Adriana traballou da man do seu irmán Juan Andrés Ospina quen foi o arreglista, produtor musical e pianista, e de Gustavo Szulansky – Mundosmusic, como produtor artístico do proxecto.
O seu sinxelo Respirar estivo no top 20 de Radio Nacional de Colombia durante nove semanas.
Copyright PlayPlan Cultural (2020)